Misellivesi on yleensä kirkas, suurimmaksi osaksi vettä sisältävä ihonpuhdistustuote. Veden lisäksi misellivesi sisältää mietoja pinta-aktiivisia aineita, ihoa kosteuttavia aineita ja ihoa hoitavia aineita. Misellivesi sopii sekä kasvomeikin, silmämeikin että huulimeikin puhdistamiseen. Misellivesi on kevyt ja hellävarainen ja sopii etenkin herkälle, helposti reagoivalle iholle ja atoopikoille. Misellivesi sopii parhaiten kevyen meikin puhdistukseen tai esimerkiksi ihon aamupuhdistukseen. Ainoana puhdistustuotteena se ei poista etenkään raskaampaa meikkiä tai aurinkosuojaa. Se sopii kuitenkin erinomaisesti ihonpuhdistuksen viimeistelyyn tai silmämeikin poistoon ennen varsinaista ihonpuhdistusta.